Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

iepirkuma komisijas

2023.gada 22.augusta sēdē

Iepirkuma procedūras

“Bīstamo un ražošanas atkritumu apsaimniekošana”

Identifikācijas Nr.RS/2023/­47

**NOLIKUMS**

**Rīga**

**2023**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
   1. Iepirkuma priekšmets – Bīstamo un ražošanas atkritumu apsaimniekošana saskaņā ar Pasūtītāja izstrādāto tehnisko specifikāciju.
   2. CPV kods – 90500000-2 (Ar atkritumiem saistīti pakalpojumi; pakalpojumi);
   3. Iepirkuma veids – atklāta iepirkuma procedūra saskaņā ar Pasūtītāja Iepirkuma nolikumu.
   4. Iepirkums sadalīts 6 daļās saskaņā ar nolikuma 1.5.punktā norādīto:
   5. Iepirkuma paredzamā līguma cena:

1. daļa „Atkritumi ar norādi par bīstamību saskaņā ar atkritumu klasifikatoru un īpašībām, kuras padara atkritumus bīstamus” - 88 200,00 euro bez PVN;

2. daļa „Koksne, kas saturs bīstamas vielas (ķīmiski apstrādāti gulšņi)” - 75 600,00 euro bez PVN;

3. daļa „Atkritumi bez norādes par bīstamību saskaņā ar atkritumu klasifikatoru un īpašībām, kuras padara atkritumus bīstamus, par kuru apsaimniekošanu maksā Pasūtītājs” - 75 600,00 euro bez PVN;

4. daļa „200. grupas nebīstamie atkritumi (sadzīves atkritumi un tiem pielīdzināmie ražošanas atkritumi)” - 75 600,00 euro bez PVN

5. daļa „Nolietotas riepas” - 33 600,00 euro bez PVN;

6. daļa „Būvniecības atkritumi” - 75 600,00 euro bez PVN.

1. **Iepirkuma identifikācijas numurs:** Iepirkuma identifikācijas numurs - RS/2023/47.
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104791, e-pasts: [alena.kamisarova@rigassatiksme.lv](mailto:alena.kamisarova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi, kā arī slēgt iepirkuma līgumu ar tajā minētajiem noteikumiem.
   2. Piegādātājiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/>.
5. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā, saskaņā ar Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi latviešu valodā”. Par dokumenta tulkojuma atbilstību oriģinālam atbild Pretendents.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz līdz 2023. gada 12. septembra, plkst. 14.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
   1. Piedāvājumi iesniedzami atbilstoši konkursa nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 2.pielikuma paraugam;
      2. pretendenta atlases dokumentiem, kas sagatavoti atbilstoši konkursa nolikuma 18.punktā noteiktajām prasībām;
      3. finanšu piedāvājuma, kas sagatavots saskaņā ar nolikuma 19.punktu atbilstoši 3.pielikuma prasībām;
9. **Piedāvājuma apjoms**
   1. Pretendenti ir tiesīgi iesniegt piedāvājumu par vienu, divām vai visām trīs iepirkuma daļām (līgumiem).

**III INFORMĀCIJA PAR IEPIRKUMA PRIEKŠMETU**

1. **Pakalpojuma priekšmets un apjoms**
   1. Izpildītājam jāsniedz bīstamo atkritumu apsaimniekošanas pakalpojums (turpmāk – Pakalpojums) saskaņā ar Tehnisko specifikāciju (1.pielikums). Pakalpojuma sniegšana ir sadalīta 6 atsevišķos līgumos.
   2. Pasūtītājam līguma darbības laikā nav pienākums nodot Finanšu piedāvājumā (3.pielikums) norādītos orientējošos apjomus. Finanšu piedāvājumā norādītais prognozētais pakalpojuma apjoms nav līguma priekšmets, bet tiek izmantots, lai pretendents aptuveni varētu gūt priekšstatu par apjomu un Pasūtītājs noteiktu piedāvājumu ar zemāko cenu.
   3. Pakalpojuma sniegšanas termiņš – 3 gadus saskaņā ar Iepirkuma līguma projektā (4.pielikums) norādīto kārtību.
   4. Pakalpojuma sniegšanas vieta – dažādās Pasūtītāja struktūrvienību adresēs Rīgā.
2. **Līguma izpildes laiks un vieta**
   1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju. Par katru iepirkuma daļu tiek slēgts atsevišķs līgums, izņemot gadījumu, ja vairākās iepirkuma daļās līguma slēgšanas tiesības iegūst viens un tas pats pretendents.
   2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.
   3. Līguma darbības laiks – 3 (trīs) gadi.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**

15.1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta otrās daļas 2. punktā, kas attiecināmi uz Valsts ieņēmumu dienesta administrējamo nodokļu parādu pārbaudi un 4.punktā noteiktie pretendentu izslēgšanas noteikumi.

15.2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.

1. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
2. **Prasības pretendenta tehniskajām un profesionālajām spējām:**
   1. Pretendentam ir spēkā esoša Valsts vides dienesta izsniegta atkritumu apsaimniekošanas atļauja Tehniskajā specifikācijā norādīto atkritumu savākšanai un pārvadāšanai un utilizācijai attiecībā uz tiem atkritumu veidiem, uz kuru daļu pretendents iesniedz piedāvājumu.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti** 
   1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
   2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   3. Kopā ar piedāvājumu pretendentam jāiesniedz šādi “Pretendentu dokumenti”:
      1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.
      3. Valsts Vides dienesta atkritumu apsaimniekošanas atļauja.
   4. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
   5. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 EUR bez PVN, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā
2. **Finanšu piedāvājums**
   1. Finanšu piedāvājums jāsagatavo saskaņā ar Finanšu piedāvājuma formu (3.pielikums) tajā daļā (par tiem līgumiem), par kuru pretendents iesniedz piedāvājumu.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija. Piedāvājumu vērtēšana tiek veikta par katru daļu atsevišķi.
   2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
   4. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   5. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   6. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   7. Iepirkuma komisija ir tiesīga pretendentu kvalifikācijas un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   8. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Pretendentu piedāvājumi katrā iepirkuma daļā tiek vērtēti pēc pretendentu iesniegtā finanšu piedāvājuma, izvēloties piedāvājumu ar viszemāko cenu.
3. **Lēmumu pieņemšanas kārtība un pretendentu informēšana**
   1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem komisija saskaņā ar nolikuma 23.punktā noteikto piedāvājumu izvēles kritēriju.
   4. Komisija var jebkurā brīdī pārtraukt iepirkuma procedūru, ja tam ir objektīvs iemesls.
   5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
4. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētājiem katrā iepirkuma daļā, ar kuriem tiks slēgti iepirkuma līgumi, ir pamats iepirkuma līgumu sagatavošanai. Līgumi tiek slēgti uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums. Par katru iepirkuma daļu tiek slēgts atsevišķs līgums, izņemot gadījumu, ja vairākās iepirkuma daļās līguma slēgšanas tiesības iegūst viens un tas pats pretendents.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
   3. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **PIELIKUMI**

1.pielikums – Tehniskā specifikācija

2.pielikums - Pieteikuma vēstule

3.pielikums – Finanšu piedāvājuma forma

4.pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

1. pielikums

Iepirkuma procedūras nolikumam

“Bīstamo un ražošanas atkritumu apsaimniekošana”

identifikācijas Nr. RS/2023/47

**TEHNISKĀ SPECIFIKĀCIJA**

*bīstamo un ražošanas atkritumu apsaimniekošana*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Vispārējais iepirkuma priekšmeta apraksts:** Pasūtītāja darbības rezultātā radīto bīstamo un ražošanas atkritumu (turpmāk tekstā – atkritumu) apsaimniekošana (pieņemšana un utilizācija).

**Prasības:**

1. Pretendentam ir Valsts vides dienesta normatīvajos aktos noteiktajā kārtībā izsniegta spēkā esoša atkritumu apsaimniekošanas atļauja, kas ļauj veikt iepirkumā minēto atkritumu savākšanu un pārvadāšanu (transportēšanu). Atļaujas pielikumā jābūt norādītiem tehniskajā specifikācijā minētajiem atkritumu klases kodiem (atbilstoši Ministru kabineta 2011. gada 19. aprīļa noteikumiem Nr. 302 „Noteikumi par atkritumu klasifikatoru un īpašībām, kuras padara atkritumus bīstamus”).
2. Pretendentam ir jānodrošina atkritumu apsaimniekošana (savākšana un pārvadāšana) no pasūtītāja norādītajām adresēm un nepieciešamības gadījumā papildus adresēm Rīgas robežās saskaņā ar Eiropas Savienības un Latvijas Republikas normatīvā regulējuma prasībām;
3. Pretendentam ir jānodrošina atkritumu uzglabāšanas konteineru izvietošanu, marķēšanu un apkalpošanu Pasūtītāja struktūrvienību teritorijās.
4. Pasūtītāja struktūrvienību adreses: Ganību dambis 32, (1. trolejbusu parks), Jelgavas iela 37 (2. trolejbusu parks), Fridriķa iela 2a (3. tramvaju depo), Brīvības iela 191 (Specializētās remontdarbnīcas, 5. tramvaju depo, Elektrosaimniecība), Brīvības iela 189 (Ceļu saimniecība), Kleistu iela 28 (6. autobusu parks) un Vestienas iela 35 (7. autobusu parks, Autostāvvietu un transporta saimniecība).
5. Pasūtītāja darba laiki: administratīvajās ēkās (no pirmdienas līdz ceturtdienai) no plkst. 7.30 līdz 16.30 un (piektdienā) no plkst. 7.30 līdz 14.00; depo ēkās no plkst. 00.00 līdz 23.59.
6. Pasūtītājam ir jānodrošina atkritumu šķirošanas prasību izpildi atbilstoši atkritumu klasēm, kuras ir norādītas uz marķētiem konteineriem
7. Izpildītajam ir jānodrošina:
   1. atkritumu svēršanas iespējas uz verificētiem svariem, pēc pieprasījuma iesniedzot svaru verifikāciju apliecinošu dokumentu;
   2. pieņemšanas – nodošanas aktu;
   3. atkritumu pārvadājumu reģistrācijas karti – pavadzīmi.
8. Atkritumu apsaimniekošanā Pretendentam jāizmanto specializētus transportlīdzekļus, konteinerus, iekārtas un ierīces, kas nerada apdraudējumu cilvēku dzīvībai, veselībai un videi.
9. Pretendentam jānodrošina savu darbinieku apmācība darba un vides aizsardzības jautājumos, atbilstoši Latvijas normatīvo aktu prasībām darba un vides aizsardzībā. Prasību ievērošanas kontroli pasūtītājam ir tiesības veikt pēc nejaušas izvēles principa.
10. Pretendentam, sagatavojot finanšu piedāvājumu, jāparedz visas ar paredzamā līguma izpildi saistītās izmaksas gan ar atkritumu savākšanu, gan pārkraušanu no Pasūtītāja adresēs izvietotajiem konteineriem pretendenta autotransportā, gan aizvešanas (transportēšanas), gan savu konteineru izvietošanu u.c. neuzskaitītās, bet ar paredzamā līguma izpildi saistītās izmaksas.

Pretendentam ir jānodrošina atkritumu iekraušanu savā transportā, izvešanu, transportēšanu no Pasūtītāja teritorijas vai telpas un nogādāšanu to pārstrādei, iznīcināšanai vai drošai noglabāšanai pēc Pasūtītāja konkrētajā adresē norādītās pilnvarotās personas izsaukuma, abpusēji saskaņojot izvešanas laiku, nodrošinot atkritumu izvešanu pēc izsaukuma ne vēlāk, kā 10 (desmit) darba dienu laikā.

**I LOTE**

*Atkritumi ar norādi par bīstamību saskaņā ar atkritumu klasifikatoru un īpašībām, kuras padara atkritumus bīstamus, par kuru apsaimniekošanu maksā Pasūtītājs*

|  |  |
| --- | --- |
| **Klase** | **Atkritumu nosaukums** |
| 080111 | Organiskos šķīdinātājus vai citas bīstamas vielas saturošu krāsu un laku atkritumi |
| 130802 | Citas emulsijas |
| 150110 | Iepakojums, kurš satur bīstamu vielu atlikumus vai ir ar tām piesārņots |
| 150202 | Absorbenti, filtru materiāli (tai skaitā citur neminēti eļļu filtri), slaucīšanas materiāls un aizsargtērpi, kuri ir piesārņoti ar bīstamām vielām |
| 160107 | Eļļas filtri |
| 160114 | Antifrīza šķidrums, kurš satur bīstamas vielas |
| 160213 | Nederīgas iekārtas, kuras satur citus bīstamus komponentus, nevis 160209, 160210, 160211 un 160212 klasē minētos |
| 160215 | No nederīgām iekārtām izņemti bīstamie komponenti (kārtridži) |
| 160708 | Naftas produktus saturoši atkritumi |
| 170605 | Azbestu saturoši būvmateriāli |
| 200121 | Luminiscentās spuldzes un citi dzīvsudrabu saturoši atkritumi |
| 200133 | Baterijas un akumulatori, kas iekļauti 16 06 01, 16 06 02 vai 16 06 03 klasē, un nešķirotas baterijas un akumulatori, kas satur šīs baterijas |
| 200135 | Bīstamus komponentus saturošas nederīgas elektriskās un elektroniskās iekārtas, kuras neatbilst 200121 un 200123 klasei |
| 130205 | Nehlorētas minerālās motoreļļas, pārnesumu eļļas un smēreļļas |
| 130208 | Citas motoreļļas, pārnesumu eļļas un smēreļļas |
| 130310 | Citas izolācijas un siltumnesējas eļļas |

**II LOTE**

*Koksne, kas saturs bīstamas vielas (ķīmiski apstrādāti gulšņi)*

|  |  |
| --- | --- |
| **Klase** | **Atkritumu nosaukums** |
| 200137 | Koksne, kas satur bīstamas vielas |

**III LOTE**

*Atkritumi bez norādes par bīstamību saskaņā ar atkritumu klasifikatoru un īpašībām, kuras padara atkritumus bīstamus, par kuru apsaimniekošanu maksā Pasūtītājs*

|  |  |
| --- | --- |
| **Klase** | **Atkritumu nosaukums** |
| 160112 | Bremžu uzlikas, kuras neatbilst 160111 klasei |
| 160119 | Plastmasa |
| 160120 | Stikls |
| 160199 | Citi šīs grupas atkritumi (grupa: Dažāda veida nolietoti transportlīdzekļi, arī nolietoti satiksmē neizmantojami transportlīdzekļi, to sadalīšanas atkritumi, transportlīdzekļu apkopes atkritumi (izņemot 13. un 14. nodaļu, kā arī 1606 un 1608 grupu)) |

**IV LOTE**

*200.grupas nebīstamie atkritumi (sadzīves atkritumi un tiem pielīdzināmie ražošanas atkritumi)*

|  |  |
| --- | --- |
| **Klase** | **Atkritumu nosaukums** |
| 200201 | Bioloģiski noārdāmi atkritumi |
| 200202 | Augsne un akmeņi |
| 200203 | Citi bioloģiski nenoārdāmi atkritumi |
| 200303 | Ielu tīrīšanas atkritumi |
| 200307 | Liela izmēra atkritumi |

**V LOTE**

*Nolietotas riepas*

|  |  |
| --- | --- |
| **Klase** | **Atkritumu nosaukums** |
| 160103 | Nolietotas riepas |

**VI LOTE**

*Būvniecības atkritumi*

|  |  |
| --- | --- |
| **Klase** | **Atkritumu nosaukums** |
| 170904 | Būvniecības atkritumi, kuri neatbilst 170901, 170902 un 170903 klasei |

Aktualizēta 2023.gada 18.augustā

2. pielikums

Iepirkuma procedūras nolikumam

“Bīstamo un ražošanas atkritumu apsaimniekošana”

identifikācijas Nr. RS/2023/47

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

“Bīstamo un ražošanas atkritumu apsaimniekošana”

identifikācijas Nr. RS/2023/47

1. **IESNIEDZA**

|  |
| --- |
| **Uzņēmuma pilns nosaukums** |
| **Uzņēmuma reģistrācijas numurs un datums** |
| **Juridiskā adrese** |
| **Faktiskā adrese** |
| **Bankas rekvizīti** |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - \_\_\_\_\_\_\_\_\_\_\_\_\_\_\_\_\_\_[[1]](#footnote-1)

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

3. pielikums

Iepirkuma procedūras nolikumam

“Bīstamo un ražošanas atkritumu apsaimniekošana”

identifikācijas Nr. RS/2023/47

**FINANŠU PIEDĀVĀJUMS**

**(atsevišķā failā)**

4. pielikums

Iepirkuma procedūras nolikumam

“Bīstamo un ražošanas atkritumu apsaimniekošana”

identifikācijas Nr. RS/2023/47

Līguma projekts

Rīgā, Datumu skatīt laika zīmogā

**Rīgas pašvaldības sabiedrība ar ierobežotu atbildību “Rīgas satiksme”**, reģistrēta Latvijas Republikas Komercreģistrā ar vienoto reģ. Nr.40003619950, turpmāk tekstā saukta **Pasūtītājs**, kuru saskaņā ar valdes lēmumu pārstāv tās valdes priekšsēdētāja Džineta Innusa, no vienas puses un

**\_\_\_\_\_\_\_\_\_\_\_,** reģistrēta Latvijas Republikas Komercreģistrā ar vienoto reģ. Nr. \_\_\_\_\_\_\_\_\_\_, turpmāk tekstā saukta **Izpildītājs**, kuru saskaņā ar statūtiem pārstāv tās \_\_\_\_\_\_\_\_\_\_\_\_\_\_\_\_, no otras puses, abi kopā un atsevišķi turpmāk tekstā saukti arī Līdzējs/Līdzēji, pamatojoties uz Pasūtītāja rīkotās iepirkumu procedūras Nr. RS/2023/47 “Bīstamo un ražošanas atkritumu apsaimniekošana” \_\_\_.daļas rezultātiem, noslēdza šādu Līgumu:

1. **LĪGUMA PRIEKŠMETS**
   1. Pasūtītājs uzdod, bet Izpildītājs apņemas nodrošināt Pasūtītāja saimnieciskās darbības rezultātā radīto bīstamo un ražošanas atkritumu apsaimniekošanu (turpmāk – Pakalpojums), saskaņā ar Līguma 1.pielikumā noteikto tehnisko specifikāciju un Līguma 2.pielikumā piedāvāto cenu. Pasūtītājam līguma darbības laikā nav pienākums nodot Līguma 2.pielikumā norādītos visus atkritumu veidus un / vai orientējošos apjomus.
   2. Izpildītājam jānodrošina atkritumu savākšana, nodrošinot savākšanas konteineru izvietošanu un apkalpošanu Pircēja struktūrvienību teritorijā Rīgas pilsētas robežās. Par konteineru izvietošanu Pircēja struktūrvienībā, Līdzēju pilnvarotās personas sastāda aktu, kurā norāda konteineru veidu un skaitu.
2. **LĪGUMA SUMMA, TERMIŅŠ UN TĀ IZBEIGŠANA**
   1. Līguma kopējā summa par Pakalpojumu sniegšanu Līguma darbības laikā nepārsniedz **\_\_\_\_\_\_\_\_\_\_ EUR**, neieskaitot pievienotās vērtības nodokli (turpmāk – PVN).
   2. Izpildītājs Pakalpojumu sniedz līdz brīdim, kad ir pagājuši 3 (trīs) gadi no Līguma spēkā stāšanās dienas, vai pasūtījumu kopējais apjoms ir sasniedzis Līguma 2.1.punktā minēto Līguma kopējo darījuma summu (atkarībā no tā, kurš no nosacījumiem iestājas pirmais).
   3. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī apakšpunkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
   4. Izpildītājam ir tiesības vienpusēji atkāpties no Līguma, iepriekš par to rakstiski brīdinot Pasūtītāju, ja Pasūtītājs atkārtoti kavē Līgumā noteikto maksājumu samaksu vairāk kā par desmit dienām.
   5. Pasūtītājam ir tiesības vienpusēji atkāpties no Līguma, iepriekš par to rakstiski brīdinot Izpildītāju, ja Izpildītājs atkārtoti kavē Līgumā noteikto saistību izpildi vai pieļauj to nepienācīgu izpildi.
3. **NORĒĶINU KĀRTĪBA**
   1. Pasūtītājs maksā Izpildītājam atlīdzību (turpmāk tekstā - Atlīdzība) par sniegto Pakalpojumu saskaņā ar Līguma 2.pielikumā ietvertajiem Pakalpojuma izcenojumiem, pamatojoties uz Līdzēju atbildīgo personu sastādītiem un parakstītiem Pakalpojumu pieņemšanas un nodošanas aktiem un Izpildītāja izsniegto rēķinu.
   2. Izpildītājs iesniedz Pasūtītājam rēķinus apmaksai 10 (desmit) dienu laikā no Pakalpojuma nodošanas – pieņemšanas akta parakstīšanas brīža.
   3. Par sniegtajiem Pakalpojumiem Pasūtītājs samaksā Izpildītājam Atlīdzību ne vēlāk kā 30 (trīsdesmit) dienu laikā pēc attiecīgā rēķina saņemšanas, ja parakstīts pieņemšanas – nodošanas akts.
   4. Visus saskaņā ar Līgumu noteiktos maksājumus Pasūtītājs samaksā Izpildītājam, veicot pārskaitījumu uz Līgumā uzrādīto Izpildītāja norēķinu kontu.
   5. Cenas, kuras Izpildītājs ir norādījis iepirkuma piedāvājumā, var tikt koriģētas vienu reizi gadā sākot ar 2024.gada \_\_\_ (otro gadu pēc līguma noslēgšanas), vadoties no LR Centrālās statistikas pārvaldes noteiktajiem cenu indeksiem (pārmaiņām) „Ražotāju cenu indeksi un pārmaiņas rūpniecības nozarēs” grupā „E38 Atkritumu savākšana, apstrāde un izvietošana, materiālu pārstrāde” iepriekšējā gadā. Cenu indeksus (pārmaiņas) nosaka vadoties no iepriekšējā pilnā ceturkšņa pirms piedāvājuma iesniegšanas datiem, salīdzinot ar attiecīgu pilno ceturksni pēc gada. Ja Izpildītājs vēlas veikt cenu korekciju, Izpildītājs iesniedz Pasūtītājam rakstisku lūgumu, kuram pievieno LR Centrālās statistikas pārvaldes izziņu.
4. **LĪDZĒJU TIESĪBAS UN PIENĀKUMI**
   1. Pasūtītājam ir šādas tiesības un pienākumi:
      1. tiesības pieprasīt Izpildītājam nodrošināt arī tādu bīstamo un ražošanas atkritumu savākšana un utilizēšanu, kuri nav norādīti Līguma 1.pielikumā, ar nosacījumu, ka šādu atkritumu kopējais apjoms nevar pārsniegt 20 % no Līguma cenas. Šādā gadījumā Līdzēju pilnvarotās personas rakstiski nodošanas – pieņemšanas aktā vienojas par attiecīgo cenu;
      2. pienākums savlaicīgi norēķināties ar Izpildītāju par veikto Pakalpojumu, kā arī veiktiem papildus pakalpojumiem atbilstoši Izpildītāja iesniegtajiem rēķiniem;
      3. pienākums nodrošināt Izpildītāja piekļūšanu Pasūtītāja teritorijā Izpildītāja saistību pienācīgai izpildei;
      4. pienākums neaizkavēt Izpildītāju pienācīgi izpildīt ar Līgumu uzņemtās saistības;
      5. pienākums informēt Izpildītāja pārstāvi par darba vides risku, nosūtot informāciju uz Līgumā norādītā Izpildītāja pilnvarotās personas e-pasta adresi.
      6. tiesības veikt pārrēķinu par Izpildītāja neveiktiem un/vai nepienācīgi veiktiem Pakalpojumiem;
      7. tiesības izteikt priekšlikumus par Pakalpojuma vēlamo izpildes laiku un kārtību vai citus priekšlikumus.
   2. Izpildītājam ir šādas tiesības un pienākumi:
      1. pienākums savākt visa veida bīstamos un ražošanas atkritumus, atbilstoši Līguma 1.pielikumā ietvertajai specifikācijai un Līguma 2. pielikumā piedāvātajām cenām, neatkarīgi no to gabarītiem un apjoma;
      2. pienākums nodrošināt arī tādu bīstamo un ražošanas atkritumu savākšanu un utilizēšanu, kuri nav norādīti Līguma 1.pielikumā. Šādā gadījumā Līdzēju pilnvarotās personas rakstiski nodošanas – pieņemšanas aktā vienojas par attiecīgo cenu;
      3. pienākums nodrošināt bīstamo un ražošanas atkritumu savākšanu un atkritumiem paredzēto konteineru izvietošanu un apkalpošanu pēc Pasūtītāja pieprasījuma;
      4. pienākums patstāvīgi un uz sava rēķina iegūt visus nepieciešamos saskaņojumus, atļaujas un citus nepieciešamos dokumentus, lai varētu nodrošināt Līguma izpildi;
      5. pienākums, pildot ar Līgumu uzņemtās saistības, ievērot Latvijas Republikas darba drošības, darba aizsardzības, ugunsdrošības, sanitāri tehniskās un vides aizsardzības normas;
      6. pienākums uzņemties atbildību par darba drošības tehnikas un ugunsdrošības noteikumu ievērošanu Līguma izpildes procesā un par šo noteikumu neievērošanas sekām Pasūtītāja teritorijā;
      7. pienākums nekavējoties informēt Pasūtītāju par visiem Izpildītājam zināmajiem apstākļiem, kas var kavēt Izpildītāja saistību pienācīgu izpildi;
      8. pienākums uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā Līguma ietvaros;
      9. nodrošināt Pakalpojuma sniegšanas vietā tīrību un kārtību;
      10. nodrošināt konteineru uzturēšanu labā tehniskā kārtībā, veikt to remontu un/vai nomaiņu bojājumu gadījumā.
5. **BĪSTAMO UN RAŽOŠANAS ATKRITUMU SAVĀKŠANAS UN NODOŠANAS KĀRTĪBA**
   1. Izpildītājs nodrošina Pakalpojuma sniegšanu Pārdevēja teritorijā ne vēlāk kā 10 (desmit) darba dienas laikā no Pasūtītāja pilnvarotās personas rakstiska pieprasījuma.
   2. Atkritumu transportēšanu un utilizāciju nodrošina Izpildītājs uz sava rēķina.
   3. Atkritumu pieņemšana atbilstoši tās daudzumam un kvalitātei saskaņā ar pieņemšanas-nodošanas aktu tiek veikta Pasūtītāja norādītajā teritorijā Līdzēju pārstāvju klātbūtnē.
   4. Par faktisko atkritumu svaru un Pakalpojuma summu Līdzēju pilnvarotās personas vienojas, parakstot pieņemšanas – nodošanas aktu, kas ir par pamatu rēķina izsniegšanai Pircējam.
   5. Pasūtītājs uzkrāj atkritumus speciāli šim nolūkam paredzētos konteineros (izņemot 2.daļas līgumā paredzētos atkritumus (Koksne, kas saturs bīstamas vielas (ķīmiski apstrādāti gulšņi)), kurus nodrošina Izpildītājs. Par konteineru izvešanas laiku Līdzēju pilnvarotās personas vienojas 1 (vienu) darba dienu iepriekš.
6. **LĪDZĒJU ATBILDĪBA UN STRĪDU RISINĀŠANAS KĀRTĪBA**
   1. Pakalpojuma sniegšanas termiņa neievērošanas gadījumā Pasūtītājs var aprēķināt Izpildītājam līgumsodu 0,1% (apmērā no paredzēto Pakalpojumu summas par katru nokavēto dienu.
   2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos un Izpildītājs var aprēķināt Pasūtītājam līgumsodu 0,1 % apmērā no kavētā maksājuma summas par katru nokavēto dienu.
   3. Līguma 6.1. un 6.2.punktā noteiktajā gadījumā kopējais kādam no Līdzējiem piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību summas.
   4. Līguma noteikumu neizpildes un/vai nepienācīgas izpildes rezultātā vainīgais Līdzējs atlīdzina otram Līdzējam visus Līguma neizpildes rezultātā radītos tiešos zaudējumus un samaksā Līgumā noteikto līgumsodu. Līgumsoda samaksa neatbrīvo Līdzējus no Līgumā noteikto pienākumu izpildes.
   5. Līdzēji nav atbildīgi par Līguma pilnīgu vai daļēju neizpildi, ja tam par iemeslu bijusi nepārvarama vara (Force Majeure): stihiskas nelaimes, tai skaitā - ugunsgrēki, plūdi, normatīvo aktu izmaiņas un kompetentu valsts varas iestāžu lēmumi vai trešo personu, no Līdzējiem neatkarīga darbība: karadarbība, streiki vai citas masu nekārtības.
   6. Līdzējam, kas nokļuvis nepārvaramas varas apstākļos, bez kavēšanās jāinformē par to otrs Līdzējs rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   7. Ja minēto apstākļu dēļ Līgums nedarbojas ilgāk par 3 (trīs) mēnešiem, katram Līdzējam ir tiesības atteikties no Līguma izpildes, par to rakstveidā brīdinot otru Līdzēju vismaz 15 (piecpadsmit) dienas iepriekš. Šajā gadījumā neviens Līdzējs nevar prasīt atlīdzināt zaudējumus, kas radušies Līguma laušanas rezultātā.
   8. Izpildītājs ir atbildīgs par Līgumā norādīto pienākumu rūpīgu un kvalitatīvu izpildi.
   9. Visi strīdi, kas rodas vai var rasties starp Līdzējiem Līguma izpildes gaitā tiks risināti sarunu veidā. Ja strīds netiek atrisināts sarunu ceļā ilgāk kā 30 (trīsdesmit) dienu laikā, strīdi tiek risināti Latvijas Republikas tiesā pēc piekritības Latvijas Republikā spēkā esošos normatīvajos aktos paredzētajā kārtībā.
   10. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   11. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
   12. Pasūtītājam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   13. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā, kas saistīts ar šī līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 2.1.punktā, apmērā.
   14. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
7. **NOBEIGUMA NOTEIKUMI**
   1. Pasūtītāja atbildīgā persona Līguma izpildes/kontroles jautājumos: Infrastruktūras daļas vadītājs Ivars Vīnavs (ivars.vinavs@rigassatiksme.lv; +371 28231161) un vides pārvaldības speciālists Mareks Neimanis (mareks.neimanis@rigassatiksme.lv; +371 26656638). Personas, kas ir tiesīgas vest uzskaiti un parakstīt Pakalpojuma pasūtījumus un to nodošanas-pieņemšanas aktus ir noteiktas ar Pasūtītāja rīkojumu “Par ražošanas un bīstamo atkritumu uzskaiti, identifikāciju un uzglabāšanu Sabiedrībā”.
   2. Par Līguma 4.1.5.apakšpunkta izpildi Pasūtītājs nozīmē atbildīgo personu - Personāla pārvaldības daļas Darba aizsardzības un arodveselības nodaļas vadītāju Ināru Kačkāni, tālr: 265580528, e-pasts: [inara.kackane@rigassatiksme.lv](mailto:inara.kackane@rigassatiksme.lv) .
   3. Izpildītāja atbildīgā persona Līguma izpildes/kontroles jautājumos \_...........................................
   4. Līgums, kopā ar tā pielikumiem, ietver visas Izpildītāja un Pasūtītāja vienošanās par Līguma priekšmetu un aizstāj visas iepriekšējās rakstiskās un mutiskās vienošanās, līgumus un pārrunas starp Izpildītāju un Pasūtītāju.
   5. Visi paziņojumi, tai skaitā iesniegtie rēķini, Līguma sakarā sūtami uz Līguma 8.punktā minētajām Līdzēju adresēm, un tiek uzskatīti par saņemtiem, kad nogādāti personīgi ar saņemšanas apstiprinājumu, vai trīs darba dienas pēc tam, kad nosūtīti pa pastu Latvijas Republikas teritorijā ierakstītā vēstulē. Mainot savu nosaukumu, adresi vai citus rekvizītus katrs Līdzējs apņemas septiņu darba dienu laikā paziņot otram Līdzējam par izmaiņām.
   6. Visi Līguma grozījumi un papildinājumi pie Līguma noformējami rakstiski, kurus paraksta abu Līdzēju paraksta tiesīgie pārstāvji.
   7. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
   8. Līdzēji apņemas ievērot konfidencialitāti attiecībā uz finanšu, komercinformāciju un cita veida informāciju par otra Līdzēja darbību, kas iegūta līgumisko attiecību laikā.
   9. Līdzēju reorganizācijas gadījumā visas tiesības un saistības pāriet to tiesību un saistību pārņēmējam vai pārņēmējiem.
   10. Līgums ir sagatavots un parakstīts latviešu valodā uz 5 (piecām) lapām ar 2 (diviem) pielikumiem. Puses Līgumu paraksta ar drošu elektronisko parakstu, kas satur laika zīmogu. Katrai Pusei ir pieejams abpusēji parakstīts Līgums elektroniskā formātā.
8. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs:** | **Izpildītājs:** |
| **RP SIA „RĪGAS SATIKSME”**  juridiskā adrese Kleistu iela 28, Rīga LV-1067  biroja adrese Vestienas iela 35, Rīga LV-1035  Vien. reģ. Nr. 40003619950  AS „Citadele Banka”  Kods PARXLV22  Konts LV56PARX0006048641565  /\*\_\_\_\_\_\_\_\_\_\_\_\_\_\_\_\_\_ Dž. Innusa/  Valdes priekšsēdētāja | /\*\_\_\_\_\_\_\_\_\_\_\_\_\_\_\_\_\_ /……./ |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)